|  |
| --- |
| **JÕHVI Jaama 37 ASUVATE MITTEELURUUMIDE KASUTUSSE ANDMISEKS KORRALDATAVA KIRJALIKU ENAMPAKKUMISE TINGIMUSED JA LÄBIVIIMISE KORD**  Kaitseliit annab Kaitseliidu Alutaguse maleva juhatuse 22.09.2015 otsuse nr AL-0.1-2.1/15/19181 ja Kaitseliidu keskjuhatuse 06.02.2014 otsusega nr K-0.1-1/14/2678PR *Kaitseliidu vara kasutamise kord* alusel üürile Jõhvis Jaama tn 37 asuvas hoones spordisaali ja riietusruumid. Kaitseliit korraldab Jõhvi, Jaama tn 37 asuva spordisaali ja riietusruumide üürile andmise enampakkumise. Spordisaali üürimine on võimalik 4 (neli) korda nädalas, peale tööaega kella 16.00-st kuni 20.00-ni.  **Mitteleluruumide pindala on 315,4 ruutmeetrit, üüri alghind 0,65 eurot ruutmeetri kohta (käibemaksu ei lisandu). Üür sisaldab tasu kommunaalteenuste eest.**  Vara antakse üürilepingu alusel kasutamiseks tähtajaga **01.01.2016 - 31.12.2017.**  Varaga on võimalik tutvuda selle asukohas, milleks tuleb eelnevalt leppida kokku aeg enampakkumise korraldaja esindajaga: Alutaguse maleva tagalaülem major Olev Pung Kontaktandmed: Tel: 518 2805  1. Vara on Kaitseliidu omand, vara ei ole arestitud, selle suhtes ei ole vaidlusi, vara ei ole koormatud kolmandate isikute õigustega nagu näiteks üüri-, rendi- või muud kasutuslepingud.   2. Vara antakse kasutamiseks kirjaliku enampakkumise teel vastavalt käesolevale kirjaliku enampakkumise tingimustele ja läbiviimise korrale.   3. Enampakkumise alghind ehk ühe kuu üür on 0,65 eurot ruutmeetri kohta (pakkumuse esitamisel arvestada, et üürile käibemaksu ei lisandu). Sõlmitava lepingu alusel tasutava üüri suuruseks on vastavalt korrale enampakkumisel pakutud kõrgeim hind.   4. Enampakkumisel osalevad isikud on kohustatud tasuma lepingu sõlmimise tagatiseks **205,00 eurot** Kaitseliidu arveldusarvele SEB pangas **EE461010022002422007**, viitenumber **62020100025**, selgitusse palume märkida “Pakkumine Alutaguse spordisaal”. Tagatisraha tasuda hiljemalt 24.11.2015 kella 17.00 (enampakkumisele eelneva tööpäeva lõpuks). Tagatisraha võetakse arvesse esimese kuu üüri tasaarveldamisel.   5. Kirjalik enampakkumine / pakkumiste avamine toimub Kaitseliidu Alutaguse maleva staabihoones Jaama tn 37 Jõhvi, **25.11.2015 kell 10.00**.  6. Enampakkumisel osaleja esitab Kaitseliidule kinnise ümbriku, millele on märgitud järgmised andmed:  Kaitseliit Alutaguse malev Jaama 37 Jõhvi Kirjalik enampakkumine "Pakkumine Alutaguse spordisaal“  Juriidilise või füüsilise isiku nimi, juriidilise isiku registrikood, aadress, sidevahendite andmed "PAKKUMINE” "Mitte avada enne 25.11.2015 kell 10.00”  7. Pakkumine tuleb esitada aadressil Jaama 37, Jõhvi asuvasse Kaitseliidu Alutaguse maleva valvelauda tööpäevadel E-N 8.30-16.45, R 8.30-14.00. **Pakkumine tuleb esitada hiljemalt 25.11.2015 kell 09.55.**  Posti teel saadetud ümbrik peab olema Alutaguse maleva staapi saabunud enne avamise kellaaega. Postiaadress on Jõhvi, Jaamas 37.  8. Ümbrikus peavad sisalduma järgmised dokumendid: 8.1 pakkuja nimi, elu- või asukoht, kontaktandmed; 8.2 avaldus enampakkumisel osalemiseks enampakkumisel kehtinud tingimustel; 8.3 tõend tagatisraha tasumise või nõutud pangagarantii kohta; 8.4 sõnade ja numbritega kirjutatud konkreetne arvuline pakkumissumma (ühe kuu üür); 8.5 pakkumise tegemise kuupäev, pakkumise esitaja allkiri, juriidilise isiku ja füüsilise isiku esindaja puhul volikiri.  9. Saabunud pakkumised registreeritakse nende saabumise järjekorras. Soovi korral väljastatakse pakkumise esitajale tõend pakkumise esitamise kohta.  10. 15 minutit pärast pakkumiste esitamise tähtaja möödumist avab Kaitseliidu komisjon enampakkumisele esitatud ümbrikud. Kõik tähtajaks laekunud pakkumised avatakse nende registreerimise järjekorras ja kantakse enampakkumise protokolli. Pakkumiste avamine on avalik ja selle juures võivad viibida kõik pakkumiste esitajad.  11. Kui enampakkumisele ei esitatud ühtegi pakkumist või kui ühtki pakkumist enampakkumisele ei lubata, loeb komisjon enampakkumise nurjunuks.  12. Pakkumised, mis ei ole tähtajaks laekunud või ei vasta käesolevas korras nimetatud nõuetele, enampakkumises ei osale. Tähtaegselt esitatud, kuid nõuetele mittevastava pakkumise kohta tehakse enampakkumise protokolli märge selle mitteosalemise põhjuse kohta.  13. Enampakkumise võitjaks on enampakkumisel osaleja, kes tegi suuruselt kõige kõrgema pakkumise. Kui 2 või enam enampakkumises osalejat on teinud võrdse kõrgema pakkumise, korraldatakse nende vahel 10 päeva jooksul täiendav enampakkumise voor. Täiendav voor viiakse läbi kirjalikult sama komisjoni poolt, kui müügi korraldaja vastavalt ei otsusta korraldada suulist enampakkumist või muuta komisjoni koosseisu. Täiendava vooru alghinnaks on esimeses voorus pakutud kõrgeim pakkumine.  14. Kirjaliku enampakkumise võitja ja paremuselt teise pakkuja nime ning nende pakkumised teeb korraldaja kõigile pakkumiste esitajatele kirjalikult teatavaks viie päeva jooksul pärast enampakkumise toimumist.   15. Kolme päeva jooksul pärast enampakkumise tulemuste teatavakstegemist on enampakkumisel osalejatel ning teistel asjaosalistel õigus esitada komisjonile proteste enampakkumise läbiviimise kohta. Korraldaja teeb kolme päeva jooksul otsuse protesti rahuldamise või rahuldamata jätmise kohta. Protestid tuleb esitada Kaitseliidu Järva maleva staapi.  16. Kaitseliidu keskjuhatus kinnitab 20 tööpäeva jooksul alates enampakkumise toimumisest enampakkumise tulemused, jätab need kinnitamata või tunnistab enampakkumise nurjunuks.  17. Enampakkumise tulemused jäetakse Kaitseliidu keskjuhatuse poolt kinnitamata, kui: 17.1 enampakkumise läbiviimisel rikuti oluliselt enampakkumise protseduuri; 17.2 selgub, et kirjaliku enampakkumise võitjal ei olnud õigust enampakkumisest osa võtta; 17.3 enampakkumisel osalejana ei registreerunud ühtegi isikut või ei esitatud nõuetele  vastavat pakkumist; 17.4 enampakkumisel ilmnes osalejate kokkulepe või kooskõlastatud tegevus, mis mõjutas või võis oluliselt mõjutada enampakkumise tulemust; 17.5 enampakkumisel rikuti õigusaktidega sätestatud korda enampakkumise tulemust mõjutanud ulatuses; 17.6 vähemalt ühel osalejal ei olnud õigust enampakkumisest osa võtta ja nimetatud isiku või isikute osavõtt mõjutas oluliselt enampakkumise tulemust; 17.7 võitis pakkumine, mis on Kaitseliidu jaoks majanduslikult vastuvõetamatu.  18. Enampakkumiste tulemuste kinnitaja peab enampakkumise kinnitamata jätmise põhjused formuleerima ja kirjalikult vormistama. Enampakkumise kinnitamata jätmise kohta peab ta enampakkumise protokollile tegema kirjaliku märke, lisades samas ka otsuse kuupäeva ning enampakkumise kinnitamata jätmise põhjusi fikseeriva dokumendi asukoha.  19. Enampakkumise nurjunuks tunnistamise korral: 19.1 üürilepingut ei sõlmita; 19.2 isikule, kes põhjustas enampakkumise nurjumise või tulemuste kinnitamata jätmise, tagatisraha ei tagastata;  20. Enampakkumise tulemuste mittekinnitamisel enampakkumise protseduurireeglite rikkumise või riigivaraseaduse, käesoleva korra ja teiste õigusaktide nõuete rikkumise tõttu enampakkumise korraldaja süül kohustub enampakkumise korraldaja tagastama osavõtjale tema tasutud tagatisraha täies ulatuses. Otsustajal on õigus süüdlastelt tekkinud kahju sisse nõuda.  21.1 Enampakkumise tulemuste kinnitamisel võetakse enampakkumise võitja poolt enne enampakkumise algust sissemakstud tagatisraha arvesse tasaarvestusel üüri tasumisel. Teistele enampakkumisest osavõtjatele tagastab enampakkumise korraldaja nende makstud tagatisraha täies ulatuses hiljemalt 5 tööpäeva jooksul pärast enampakkumise tulemuste kinnitamist.   21.2 Kaitseliidu keskjuhatus otsustab ühe kuu jooksul avaliku enampakkumise tulemuste kinnitamata jätmisest, kas korraldada uus enampakkumine, lükata enampakkumine edasi või loobuda uuest enampakkumisest.  22. Ühe kuu jooksul pärast enampakkumise tulemuste kinnitamist sõlmitakse enampakkumise võitjaga üürileping arvestades käesolevas korras esitatud tingimusi. Lepingu allkirjastamise aja ja koha teatab enampakkumise võitjale enampakkumise korraldaja kirjalikult.   23. Vara valduse üleandmine toimub üleandmise- vastuvõtmise akti allkirjastamisega. Üleandmise- vastuvõtmise aktis kirjeldatakse vara koosseisu ja seisundit.  24. Üürilepingut ei sõlmita, kui: 24.1 Kaitseliidu keskjuhatus ei kinnita enampakkumise tulemusi; 24.2 ilmnevad seaduslikud takistused, mille tõttu lepingu sõlmimine ei ole võimalik kolme (3) kuu jooksul arvates enampakkumise tulemuste kinnitamisest.  25. Kui üürileping jääb sõlmimata avalikul enampakkumisel osaleja tegevuse tõttu (enampakkumine nurjus või jäeti enampakkumise tulemused kinnitamata), siis jääb enampakkumise võitja poolt tasutud tagatisraha vara omanikule, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.  26. Kui üürileping jääb sõlmimata muu põhjuse tõttu, tagastab enampakkumise korraldaja enampakkumise võitjale tagatisraha, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.  27. Lepingu sõlmimisest kõrvalehoidmisel võib Kaitseliit avaliku enampakkumise tulemused tühistada.  28. Kui enampakkumisel osaleb isik, kellel ei ole õigust enampakkumisel osaleda, on ta kohustatud hüvitama kõik enampakkumise tulemuste kinnitamatajätmisega enampakkumise korraldajale või Kaitseliidule tekkivad kulutused ja kahjud, samuti ei tagastata talle tagatisraha.  29. Kui avaliku enampakkumise võitja ei ole tähtaegselt lepingut sõlminud või lepingu täitmise tagatist esitanud, võib sõlmida lepingu paremuselt teise pakkumise teinud isikuga. Korraldaja määrab lepingu sõlmimise tähtaja, mis võib olla kuni üks kuu.  30. Avaliku enampakkumise tulemuste tühistamise korral ei tagastata enampakkumise võitja makstud tagatisraha. Tühistamise otsuse järel otsustatakse ühe kuu jooksul uue enampakkumise korraldamine, enampakkumise edasilükkamine või uuest enampakkumisest loobumine. |